
2018 жылғы «14»  қыркүйек        №74                             Мәскеу қаласы

Еуразиялық экономикалық одақтың 
«Тасымалдауға және (немесе) пайдалануға дайындалған жанғыш табиғи  газдың  қауіпсіздігі туралы» техникалық регламенті туралы

2014 жылғы 29 мамырдағы Еуразиялық экономикалық одақ туралы шарттың 52-бабына және Жоғары Еуразиялық экономикалық кеңестің 2014 жылғы 23 желтоқсандағы № 98 шешімімен бекітілген Еуразиялық экономикалық комиссияның Жұмыс регламентіне № 1 қосымшаның 29-тармағына сәйкес Еуразиялық экономикалық комиссия Кеңесі шешті:
1.Қоса беріліп отырған Еуразиялық экономикалық одақтың «Тасымалдауға және (немесе) пайдалануға дайындалған жанғыш табиғи газдың қауіпсіздігі туралы» техникалық регламенті (ЕАЭО ТР  046/2018) қабылдансын.
2.Еуразиялық экономикалық одақтың «Тасымалдауға және (немесе) пайдалануға дайындалған жанғыш табиғи газдың қауіпсіздігі туралы» техникалық регламенті (ЕАЭО ТР 046/2018) 2022 жылғы 1 қаңтардан бастап күшіне енеді деп белгіленсін.
3.Осы Шешім ресми жарияланған күнінен бастап күнтізбелік 30 күн өткен соң күшіне енеді.

Еуразиялық экономикалық комиссия Кеңесінің мүшелері:

Еуразиялық экономикалық комиссия Кеңесінің
2018 жылғы 14 қыркүйектегі  №74 шешімімен
БЕКІТІЛГЕН


Еуразиялық экономикалық одақтың 
«Тасымалдауға және (немесе) пайдалануға дайындалған жанғыш табиғи газдың қауіпсіздігі  туралы» 
ТЕХНИКАЛЫҚ РЕГЛАМЕНТІ
(ЕАЭО ТР  046 /2018)


І.Қолданылу саласы

1.Осы техникалық регламент Еуразиялық экономикалық одақтың (бұдан әрі – Одақ) кедендік аумағында айналысқа шығарылатын және айналыста болатын магистралдық газ құбырларымен тасымалдауға дайындалған жанғыш табиғи газға, пайдалануға дайындалған өнеркәсіптік және коммуналдық-тұрмыстық мақсаттағы жанғыш табиғи газға, сығылған  жанғыш табиғи газға және сұйытылған жанғыш табиғи газға (бұдан әрі – өнім) қолданылады. 
2.Осы техникалық регламент мемлекеттік қорғаныс тапсырысы бойынша жеткізілетін және мемлекеттік материалдық резервтің сақталуын  қамтамасыз ететін ұйымдарда сақтауда болатын өнімге, сондай-ақ Одақтың кедендік аумағынан тыс жерлерге экспортталатын өнімге қолданылмайды.
3.Осы техникалық регламент өнімге адамның өмірі мен денсаулығын, мүлікті, қоршаған ортаны, жануарлар мен өсімдіктердің  тіршілігін және (немесе) саулығын қорғау, тұтынушыларды (пайдаланушыларды) жаңылыстыратын іс-әрекеттердің алдын алу, сондай-ақ энергетикалық тиімділік пен ресурс үнемдеуді қамтамасыз ету мақсатында қойылатын талаптарды белгілейді.

ІІ.Негізгі ұғымдар

4.Осы техникалық регламенттің мақсаттары үшін  мына мағынаны білдіретін ұғымдар пайдаланылады:
«өнімді айналысқа шығару» – өнімді өтеусіз немесе өтемді негізде  коммерциялық қызмет барысында Одақтың кедендік аумағына                                     тарату мақсатында жеткізу немесе әкелу (соның ішінде газ сақтау орнынан жеткізу);
«жанғыш табиғи газ» (ЖТГ) – көмірсутегі шикізаты кен орындарының (шоғырларының) барлық түрлерінен өндірілетін, көбіне метаннан тұратын және құрамында неғұрлым ауыр көмірсутегілер, азот, сутегі диоксиді, су булары, күкіртті қосылыстар, инертті газдар, сондай-ақ басқа да компоненттердің мөлшерлі ізі болатын газ тектес қоспа;
«сығылған жанғыш табиғи газ» – отын ретінде пайдалану үшін, соның ішінде іштен жану қозғалтқыштары үшін арнайы дайындықтан өткізілген жанғыш табиғи газ; 
«тасымалдауға дайындалған жанғыш табиғи газ» – магистралдық газ құбырлары арқылы оны қауіпсіз тасымалдауды қамтамасыз ету үшін технологиялық операциялардан өткізілген жанғыш табиғи газ;
«өнеркәсіптік және коммуналдық-тұрмыстық мақсаттағы жанғыш табиғи газ» – өнеркәсіптік және коммуналдық-тұрмыстық мақсатта шикізат және (немесе) отын ретінде пайдалану үшін дайындалған жанғыш табиғи газ;
«сұйытылған жанғыш табиғи газ» (СТГ) – отын ретінде пайдаланылатын, сақтау және (немесе) тасымалдау мақсатында арнайы дайындалғаннан кейін салқындату арқылы сұйық күйге келтірілген жанғыш табиғи газ;
«дайындаушы» – өнімді өндіруді немесе өндіру мен сатуды өз атынан жүзеге асыратын және өнімнің осы техникалық регламенттің талаптарына сәйкестігіне жауапты болатын жеке кәсіпкер ретінде тіркелген заңды тұлға немесе жеке тұлға, соның ішінде шетелдік дайындаушы;
«өнімнің нарықтағы айналысы» – өнімнің айналысқа шығарылғаннан бастап, дайындаушыдан тұтынушыға дейінгі өтетін қозғалыс кезеңдері;
«партия» – өнім сапасының бір паспортымен қоса жүретін бір нысаналы мақсаттағы және маркадағы (бар болған кезде) өнімнің саны; 
«өнім сапасының паспорты» – өнімді ресімдейтін және оны өндіруді не тасымалдауды, не сақтауды, не сатуды жүзеге асыратын ұйым туралы мәліметтерді және зертханалық сынақтардың нәтижесінде алынған өнім сапасы көрсеткіштерінің іс жүзіндегі мәндерін қамтитын құжат;
«тұтынушы» – өнімді жеке мұқтажы үшін ғана сатып алуға ниетті немесе сатып алған заңды тұлға немесе жеке тұлға;
«сатушы» – жеке кәсіпкер ретінде тіркелген, Одаққа мүше мемлекеттің резиденттері болып табылатын, өнімді тұтынушыға сатуды жүзеге асыратын және осы техникалық регламенттің талаптарына сәйкес келетін өнімді Одақтың нарығына орналастыруға жауапты заңды тұлға немесе жеке тұлға;
 «дайындаушы уәкілеттік берген тұлға» – Одаққа мүше мемлекеттің заңнамасында белгіленген тәртіппен оның аумағында жеке кәсіпкер ретінде тіркелген, өнімнің сәйкестігін бағалау және оны айналымға шығару кезінде дайындаушымен жасасылған шарттың негізінде осы дайындаушының атынан іс-әрекеттерді жүзеге асыратын, сондай-ақ өнімнің осы техникалық регламенттің талаптарына сәйкестігіне жауапты болатын заңды тұлға немесе жеке тұлға.
 

III.Өнімнің Одақ нарығындағы айналысының қағидалары

5.Өнім осы техникалық регламенттің VІ бөліміне сай,  сондай-ақ күші оған қолданылмайтын Одақтың басқа да техникалық регламенттеріне сай сәйкестікті бағалаудан өту жағдайында осы техникалық регламенттің, сондай-ақ күші оған қолданылатын Одақтың басқа да техникалық регламенттерінің талаптарына сәйкес келген кезде айналысқа шығарылады.
6.Тұтынушының талабы бойынша дайындаушы (дайындаушы уәкілеттік берген тұлға) немесе сатушы өнімнің осы техникалық регламенттің талаптарына сәйкес келетіндігін растайтын құжаттарды (өнімнің осы техникалық регламенттің талаптарына сәйкестігі туралы декларацияның  және өнім сапасы паспортының көшірмелерін) ұсынуға міндетті. 
7.Өнімнің Одақ нарығындағы айналысының бірыңғай белгісімен таңбаланбаған өнімді айналысқа шығаруға жол берілмейді.

IV.Өнімге қойылатын қауіпсіздік талаптары

8.Тасымалдауға дайындалған жанғыш табиғи газ № 1 қосымшаға сай талаптарға сәйкес келуге тиіс.
9.Өнеркәсіптік және коммуналдық-тұрмыстық мақсаттағы жанғыш табиғи газ № 2 қосымшаға сай талаптарға сәйкес келуге тиіс.
10.Сығылған жанғыш табиғи газ № 3 қосымшаға сай талаптарға сәйкес келуге тиіс.
11.Сұйытылған жанғыш табиғи газ № 4 қосымшаға сай талаптарға сәйкес келуге тиіс.
12.Айналысқа шығарылатын және (немесе) айналыста жүрген өнімнің әрбір партиясы мынадай ақпаратты: 
а) өнімнің атауын, маркасын (бар болған кезде) және шартты белгіленімін  (бар болған кезде);
б) паспортты ресімдеген және өндіруді не тасымалдауды, не сақтауды, не сатуды жүзеге асырған ұйымның атауын, заңды тұлға үшін – орналасқан жерін (заңды тұлғаның мекенжайын) немесе жеке кәсіпкер ретінде тіркелген жеке тұлға үшін – тегін, атын және әкесінің атын (бар болған кезде), тұрғылықты жерін;
в) дайындаушының тауарлық белгісін (бар болған кезде)   (паспортқа жазып қойылады);
г) дайындаушы уәкілеттік берген тұлғаның атауын, заңды тұлға үшін – орналасқан жерін (заңды тұлғаның мекенжайын) немесе  жеке кәсіпкер ретінде тіркелген жеке тұлға үшін – тегін, атын және әкесінің атын (бар болған кезде), тұрғылықты жерін;
д) өнім соған сәйкес өндірілген құжаттың белгіленімін және атауын;
е) өнімнің осы техникалық регламенттің талаптарына сәйкестігін растайтын нормативтік мәндер мен сынақтардың іс жүзіндегі нәтижелерін; 
ж)  партияның нөмірін (бар болған кезде), жеткізу кезеңін (күнін);
з) өнімнің Одақ нарығындағы айналысының бірыңғай белгісін (паспортқа жазылып қойылады);
и)  паспорттың  нөмірін және берілген күнін;
к)  паспортты ресімдеген адамның қолтаңбасын және қолтаңбаның толық  жазылуын қамтитын өнім сапасының паспортымен қоса жүруге тиіс.
13.Айналысқа шығарылатын өнімнің партиясына арналған ілеспе құжаттама орыс тілінде және Одаққа мүше мемлекеттердің (бұдан әрі – мүше мемлекеттер) заңнамасында тиісті талаптар болған кезде, аумағында осы партия айналыста болатын мүше мемлекеттің мемлекеттік тілінде (мемлекеттік тілдерінде)  жасалады.

V.Өнімнің техникалық регламент талаптарына
сәйкестігін қамтамасыз ету

14.Өнімнің қауіпсіздігі осы техникалық регламентте белгіленген талаптардың сақталуымен қамтамасыз етіледі. 
15.Өнімді осы техникалық регламенттің талаптарын орындау және өнімнің сәйкестігін бағалауды жүзеге асыру үшін қажетті зерттеу (сынау) әдістері халықаралық және өңірлік (мемлекетаралық) стандарттардың тізбесіне енгізілген стандарттарда, ал олар болмаған жағдайда  –  зерттеулердің (сынақтардың) және өлшемдердің қағидалары мен әдістерін, соның ішінде осы техникалық регламенттің талаптарын қолдану мен орындау және техникалық реттеу объектілерінің сәйкестігін бағалауды жүзеге асыру үшін қажетті үлгілерді іріктеу қағидаларын қамтитын ұлттық (мемлекеттік) стандарттарда белгіленеді.

VI.Өнімнің техникалық регламент талаптарына
сәйкестігін бағалау

16.Өнімді айналысқа шығару алдында сәйкестікті растау (сәйкестікті декларациялау) нысанында өнімнің осы техникалық регламенттің талаптарына сәйкестігін бағалау жүргізіледі. Сәйкестікті декларациялауды өтініш беруші жүргізеді. Мүше мемлекеттің заңнамасына сәйкес оның аумағында тіркелген, дайындаушы немесе сатушы не дайындаушы уәкілеттік берген тұлға болып табылатын заңды тұлға немесе жеке кәсіпкер ретіндегі жеке тұлға өтініш беруші болуы мүмкін.
17.Өнімнің осы техникалық регламенттің талаптарына сәйкестігін декларациялау Еуразиялық экономикалық комиссия бекітетін сәйкестікті бағалаудың үлгілік схемасы бойынша: 
а) тасымалдауға дайындалған жанғыш табиғи газ үшін – 1д немесе 3д немесе 6д схемасы бойынша;
б) өнеркәсіптік және коммуналдық-тұрмыстық мақсаттағы жанғыш табиғи газ және сериялап шығарылатын сығылған жанғыш табиғи газ үшін – 1д немесе 3д немесе 6д схемасы бойынша;
в) партиялап шығарылатын немесе әкелінетін өнеркәсіптік және коммуналдық-тұрмыстық мақсаттағы жанғыш табиғи газ және сығылған жанғыш табиғи газ үшін – 4д схемасы бойынша;
г) сұйытылған жанғыш табиғи газ үшін – 3д немесе 6д  схемасы бойынша жүзеге асырылады.
18.Өнімнің осы техникалық регламенттің талаптарына сәйкестігіне растау жүргізу кезінде өтініш беруші сәйкестік туралы декларацияны тіркеу үшін: 
а) өнімнің осы техникалық регламенттің талаптарына сәйкестігі туралы Еуразиялық экономикалық комиссия бекітетін бірыңғай нысан бойынша ресімделген декларацияны;
б)  өнімнің осы техникалық регламенттің талаптарына сәйкестігін растайтын сынақ хаттамаларын;
в)  сапа менеджменті жүйесіне арналған сертификаттың көшірмесін (6д схемасы бойынша декларациялау кезінде);
г)  мүше мемлекеттің заңнамасына сәйкес заңды тұлғаны немесе жеке тұлғаны жеке кәсіпкер ретінде мемлекеттік тіркеу кезінде берілетін өтініш берушінің тіркеу немесе есепке алу (жеке, сәйкестендіру) нөмірі туралы мәліметтерді;
д)  өнім партиясын жеткізуге  арналған шартты (4д схемасы бойынша декларациялау кезінде) өзіне кірістіретін  құжаттар жиынтығын қалыптастырады.
19.Сәйкестік туралы декларация Еуразиялық экономикалық комиссия бекітетін тәртіппен тіркеуге жатады.
Сәйкестік туралы декларацияның қолданылу мерзімі:
1д және 3д схемалары бойынша декларациялау кезінде – 3 жылдан аспайды;
4д схемасы бойынша декларациялау кезінде – өнімді сақтау мерзімі ескеріледі, бірақ 3 жылдан аспайды;
6д схемасы бойынша декларациялау кезінде – 5 жылдан аспайды.
20.Осы бөлімнің 18-тармағында көзделген құжаттардың жиынтығы: 
сәйкестік туралы декларацияның қолданылу мерзімі аяқталған күннен бастап кемінде 10 жыл бойы – дайындаушыда немесе дайындаушы уәкілеттік берген тұлғада;
өнім сатылған күннен бастап кемінде 10 жыл бойы – сатушыда сақталуға тиіс.
Құжаттардың жиынтығы мүше мемлекеттердің мемлекеттік бақылау (қадағалау) органдарына олардың талабы бойынша ұсынылуға тиіс.
21.Айналыстағы өнім сынақтан өткізуге жатады.
22.Айналыстағы өнімді сынақтан өткізу осы техникалық регламенттің талаптарына сәйкестікке орай  жүргізіледі және оны сатушы жүзеге асырады.
23. Сынақтан өткізу тәртібі: 
а)   өнімнің үлгілерін (сынамаларын) іріктеуді;
б) сатушының өзінің сынақ зертханасында немесе Одақтың сәйкестікті бағалау жөніндегі органдарының бірыңғай тізіліміне енгізілген аккредиттелген сынақ зертханасында (орталығында) өнімнің үлгілерін (сынамаларын) сынақтан өткізуді;
в) сынақтан өткізу нәтижелерін және өнімнің осы техникалық регламенттің талаптарына сәйкестігі жалғасып келе жатқандығы туралы қорытындыны өнім сапасының паспортына енгізуді қамтиды.
 
VII.Өнімнің Одақ нарығындағы айналысын
бірыңғай белгімен таңбалау

24.Осы техникалық регламенттің талаптарына сәйкес келетін және осы техникалық регламенттің VІ бөліміне сай сәйкестікті  растау рәсімінен өткен өнім Одақ нарығындағы өнім айналысының бірыңғай белгісімен таңбалануға тиіс. 
25.Өнімнің Одақ нарығындағы айналысының бірыңғай белгісімен таңбалауды өтініш беруші өнімді айналысқа шығарар алдында жүзеге асырады.
26.Өнімнің Одақ нарығындағы айналысының бірыңғай белгісінің графикалық бейнесі ілеспе құжаттамаға (өнім сапасының паспортына) басып түсіріледі.

VIII.Қорғаушылық ескертім

27.Мүше мемлекеттер осы техникалық регламенттің талаптарына сәйкес келмейтін өнімді айналысқа шығаруды шектеуге немесе оған тыйым салуға арналған барлық шараларды қабылдауға міндетті.
Өнімді айналысқа шығаруды шектеу немесе оған тыйым салу туралы шешім қабылдаған мүше мемлекеттің уәкілетті органы  осындай шаралар қабылдау қажеттігін негіздей отырып, қабылданған шешім туралы басқа мүше мемлекеттердің уәкілетті органдарын 1 айдан кешіктірмей хабардар етуге міндетті.

______________





Еуразиялық экономикалық одақтың «Тасымалдауға және (немесе)
пайдалануға дайындалған  жанғыш табиғи газдың қауіпсіздігі туралы»
техникалық регламентіне (ЕАЭО ТР  046/2018 ) 
№ 1 ҚОСЫМША
Магистралдық газ құбырларымен тасымалдауға
дайындалған жанғыш табиғи газға қойылатын
ТАЛАПТАР

	   Рет
    №

	Көрсеткіштің атауы
	Өлшем бірлігі
	Норма

	
	
	
	ең аз
	ең көп

	1
	Компоненттердің
молярлық үлесі
(компоненттік құрам)
	%
	нормаланбайды,
айқындау міндетті

	2
	Оттегінің
молярлық үлесі
	%
	–
	0,020

	3
	Көміртегі
диоксидінің
молярлық үлесі
	%
	–
	2,5

	4
	Күкіртті сутегінің
массалық
концентрациясы
	г/м3
	–
	0,007

	5
	Меркаптанды
күкірттің массалық
концентрациясы
	г/м3
	–
	0,016

	6
	Жалпы күкірттің
массалық
концентрациясы
	г/м3
	–
	0,030

	7
	Төменгі жанудың
көлемдік  жылуы
	МДж/м3 (ккал/м)
	31,80
(7600)
	–

	8
	Тығыздық
	кг/м3
	нормаланбайды,
айқындау міндетті

	9
	Су бойынша шық
нүктесінің
температурасы:
қоңыр салқын
климат үшін:
қысқы кезең
жазғы кезең
суық климат үшін:
қысқы кезең
жазғы кезең
	
°С
	–
	




-10,0 (-5,0)
-10,0 (-3,0)

-20,0
-14,0 (-10,0)

	10
	Көмірсутегілер
бойынша шық
нүктесінің
температурасы:
қоңыр салқын
климат үшін: қысқы кезең
жазғы кезең
суық климат үшін:
қысқы кезең
жазғы кезең 
	

°С
	

–
	





-2,0 (0,0)
-2,0 (0,0)

-10,0
-5,0

	11
	Механикалық
қоспалардың
массалық
концентрациясы
	г/м3
	–
	0,001



	Ескертпелер:



	1.Жазғы кезең – 1 мамырдан 30 қыркүйекке дейінгі аралық. Қысқы кезең – 1 қазаннан 30 сәуірге дейінгі аралық. Кезеңдер Еуразиялық экономикалық одаққа мүше мемлекеттердің арасындағы  келісу бойынша нақтылануы мүмкін. 

2.  4 – 8 және 11 көрсеткіштердің нормалары 101,325 кПа стандарттық қысым және 20,0 оС стандарттық температура кезіне орай белгіленген. Жанудың стандарттық температурасы жанудың көлемдік жылуын есептеу кезінде 25 оС құрайды.

3. 7 көрсеткішті есептеу кезінде 4,1868 Дж. тең 1 калорияны қабылдайды.

4. 9 көрсеткіштің нормалары 3,92 Мпа абсолюттік қысымы кезіне орай  белгіленген.

5. 10 көрсеткіштің нормалары абсолюттік қысым кезінде 2,5-тен 7,5 МПа дейін, сынаманы іріктеу нүктесіндегі қысым кезінде – ең жоғары жұмыс қысымы 7,5 МПа асатын газ тасымалдау жүйелері үшін.

6. 9 және 10 көрсеткіштер үшін жақшаларда келтірілген нормалар қоса алғанда 2000 жылға дейін (Қазақстан Республикасында – 2005 жылға дейін) қолданысқа енгізілген кен орындары мен жерасты қоймалары үшін жеткізуші және қабылдаушы тараптардың арасындағы келісу бойынша қолданылады.

7. С5+ көмір сутегілерінің құрамы 1,0 г/м3 аспайтын жанғыш табиғи газ үшін 10 көрсеткішті нормаламауға жол беріледі.
С5+ г/м3 көмір сутегілерінің массалық концентрациясы компоненттік құрамның негізінде мына формула бойынша есептеледі: 




,
бұл жердегі:

XƩС5  – зерттелетін газдағы пентандар жиынтығының молярлық үлесі, %;

XƩС6  – зерттелетін газдағы гександар жиынтығының молярлық үлесі, %;

XƩС7  – зерттелетін газдағы гептандар жиынтығының молярлық үлесі, %;

XƩС8  – зерттелетін газдағы октандар жиынтығының молярлық үлесі, %.


_____________








Еуразиялық экономикалық одақтың «Тасымалдауға және (немесе)
пайдалануға дайындалған  жанғыш табиғи газдың қауіпсіздігі туралы»
техникалық регламентіне (ЕАЭО ТР  046/2018 ) 
№ 2 ҚОСЫМША
	


Өнеркәсіптік және коммуналдық-тұрмыстық
мақсаттағы жанғыш табиғи газға қойылатын
ТАЛАПТАР


	
Рет
№


	Көрсеткіштің атауы
	Өлшем бірлігі
	Норма

	
	
	
	ең аз
	ең көп

	1
	Компоненттердің
молярлық үлесі
(компоненттік құрам)

	%
	нормаланбайды, айқындау міндетті


	2
	Оттегінің молярлық үлесі

	%
	–
	0,050

	3
	Көміртегі диоксидінің
молярлық үлесі 

	%
	–
	2,5

	4
	Күкіртті сутегінің
массалық концентрациясы 

	г/м3
	–
	0,020

	5
	Меркаптанды
күкірттің 
массалық концентрациясы

	г/м3
	–
	0,036

	6
	Төменгі жанудың
көлемдік  жылуы

	МДж/3 (ккал/м3)

	31,80
(7600)
	–

	7
	Жоғары Воббе саны
	МДж/м3 (ккал/м3)

	41,20
(9840)
	54,50
(13020)

	8
	Воббе санының
номиналдық мәннен
ауытқуы

	%
	–
	± 5

	9
	Тығыздық
	кг/м3
	нормаланбайды, айқындау міндетті

	10
	Су бойынша шық
нүктесінің
температурасы
	
С

	
–
	Газ темпе-
ратура-сы


	11
	Көмірсутегілер бойынша
шық нүктесінің
температурасы
	

С
	

–
	Газ
темпе-
ратура-сы


	12
	Механикалық
қоспалардың массалық
концентрациясы

	
г/м3
	
–
	0,001

	13
	Иістің қарқындылығы
	балл
	3
	–




 
	Ескертпелер:
	1. 4 – 7 және 9 және 12 көрсеткіштердің нормалары 101,325 кПа стандарттық қысым және 20,0 оС стандарттық температура кезіне орай белгіленген. Жанудың стандарттық температурасы жанудың көлемдік жылуын есептеу кезінде 25 оС құрайды.

2.   6 және 7 көрсеткіштерді есептеу кезінде 4,1868 Дж тең 1 калорияны қабылдайды.

3.   6-8 көрсеткіштер отын ретінде пайдаланылатын ЖТГ-ға ғана қолданылады.

4.  Воббе санының номиналдық мәні тұтынушымен келісу бойынша жекелеген газ тарату жүйелері үшін 7 көрсеткіштің нормасы шегінде белгіленеді.

5.  10 және 11 көрсеткіштердің нормалары сынаманы іріктеу нүктесіндегі қысым  кезіне орай белгіленген.

6.    С5+жоғ  көмірсутегінің мөлшері 1,0 г/м3 аспайтын ЖТГ үшін 11 көрсеткішті нормаламауға жол беріледі. 
  С5+ г/м3 көмір сутегілерінің массалық концентрациясы
   компоненттік құрамның негізінде мына формула бойынша есептеледі:


 ,
бұл жердегі:

XƩС5  – зерттелетін газдағы пентандар  жиынтығының  молярлық үлесі, %;
XƩС6  – зерттелетін газдағы гександар  жиынтығының  молярлық үлесі, %;
XƩС7  – зерттелетін газдағы гептандар  жиынтығының  молярлық үлесі, %;
XƩС8  – зерттелетін газдағы октандар  жиынтығының молярлық үлесі, %.

7.  13 көрсеткіштің нормасы көлемдік үлесі 1% тең газ-ауа қоспасы үшін белгіленген.

8.   13 көрсеткіш коммуналдық-тұрмыстық мақсаттағы ЖТГ-ға ғана қолданылады.
9. Өнеркәсіптік мақсаттағы жанғыш табиғи газ үшін 13 көрсеткіштің нормасы тұтынушымен келісу бойынша белгіленеді.

10. Тұтынушымен келісу бойынша және 10 көрсеткіштің нормаланатын мәнінің міндетті түрде қамтамасыз етілуі кезінде  4 % дейінгі көміртегі диоксидінің молярлық үлесі бар жанғыш табиғи газды осы тұтынушыға ғана әкелетін газ құбырымен беруге жол беріледі.


______________

Сығылған жанғыш табиғи газға қойылатын 
ТАЛАПТАР

	Рет №

	Көрсеткіштің атауы
	Өлшем бірлігі
	Норма

	
	
	
	ең аз
	ең көп

	1
	Компоненттердің
молярлық үлесі
(компоненттік құрам)
	%
	нормаланбайды, айқындау міндетті

	2
	Төменгі жанудың
көлемдік  жылуы
	МДж/ м3
	31,80
	–

	3
	Ауаға қатысты салыстырмалы тығыздық
	–
	0,55
	0,70

	4
	Есептік метан саны
	–
	70
	–

	5
	Күкіртті сутегінің массалық концентрациясы
	г/м3
	–
	0,02

	6
	Меркаптанды күкірттің массалық концентрациясы
	г/м3
	–
	0,036

	7
	Жанбайтын компоненттердің (жиынтық) молярлық үлесі
	%
	–
	7,0

	8
	Оттегінің молярлық үлесі 
	% 
	–
	1,0

	9
	Су буының массалық концентрациясы 
	г/м3
	–
	0,009

	10
	Механикалық қоспалардың массалық концентрациясы
	г/м3
	–
	0,001



	Ескертпелер:
	1.  2, 5, 6, 9 және 10 көрсеткіштердің нормалары 101,325 кПа стандарттық қысым және 20,0 оС стандарттық температура кезіне орай белгіленген. Жанудың стандарттық температурасы жанудың көлемдік жылуын есептеу кезінде 25 оС құрайды.

2. Баллонға толтырылатын ЖТГ температурасы қоршаған ауаның температурасынан 15,0 °С аспайтын  шамада  көтерілуі мүмкін, бірақ 60,0 °С жоғары болмауға тиіс.



__________________

Еуразиялық экономикалық одақтың «Тасымалдауға және (немесе)
пайдалануға дайындалған  жанғыш табиғи газдың қауіпсіздігі туралы»
техникалық регламентіне (ЕАЭО ТР  046/2018 ) 
№ 4 ҚОСЫМША
Сұйытылған жанғыш табиғи газға қойылатын
ТАЛАПТАР

	Рет
№

	Көрсеткіштің атауы
	Өлшем
бірлігі
	Норма

	
	
	
	Авиациялық газотурбина-лық қозғалтқыш-тарға арналған СТГ 
(А маркасы)
	Автомобильдер-дің іштен жану қозғалтқыш-тарына арналған
СТГ
(Б маркасы)
	Энергетика-лық қондырғы-ларға арналған СТГ
(В маркасы)

	
	
	
	ең аз
	ең көп
	ең аз
	ең көп
	ең аз
	ең көп

	1
	Компонент-
тердің
молярлық
үлесі
(компоненттік құрам)
	%
	нормаланбайды,
айқындау міндетті

	2
	Метанның
молярлық
үлесі
	%
	99,0
	–
	80,0
	–
	75,0
	–

	3
	Жоғары Воббе
саны
	МДж/м3
	47,2
	49,2
	–
	41,2
	54,5

	4
	Төменгі жанудың
көлемдік 
жылуы
	МДж/м3
	–
	31,8
	36,8
	31,8
	–

	5
	Азоттың
молярлық
үлесі
	%
	–
	–
	5,0
	–
	5,0

	6
	Көміртегі
диоксидінің
молярлық
үлесі
	%
	–
	0,005
	–
	0,015
	–
	0,030

	7
	Оттегінің
молярлық
үлесі
	%
	–
	0,020
	–
	0,020
	–
	0,020

	8
	Күкіртті
сутегінің массалық концентра-циясы
	г/м3
	–
	0,020
	–
	0,020
	–
	0,020

	9
	Меркаптанды
күкірттің
массалық
концентра-
циясы

	г/м3
	–
	0,036
	–
	0,036
	–
	0,036

	10
	Метанның
есептік саны
	–
	–
	70
	–
	–



	Ескертпе.
	3, 4, 8 және 9 көрсеткіштердің нормалары 101,325 кПа стандарттық қысымы және 20,0 оС стандарттық температура кезіне орай  белгіленген. Жанудың стандарттық температурасы жанудың көлемдік жылуын есептеу кезінде 25 оС құрайды.

	 
	





______________

